Radnicki Nis og Slask Wroclaw er modstanderne på træningslejren i Belek, mens AaB møder Hobro I.K., Thisted FC og Vejle Boldklub i Aalborg inden forårspremieren.

På mandag vender AaB-spillerne tilbage til Hornevej, og derefter står programmet på en række testkampe, inden forårspremieren mod Randers FC søndag 10. februar kl. 14.00.

På træningslejr venter der for eksempel førsteholdsmodstand fra serbiske Radnicki Nis og polske Slask Wroclaw. Begge hold ligger i den bedste nationale liga. Radnicki Nis ligger på andenpladsen i Serbien, mens Slask Wroclaw indtager 14. pladsen i Polen.

Indtil videre ser opstartsprogrammet således ud for Hele Nordjyllands Hold:

7. januar - træningstart

11. januar - indendørsturnering, KMD Cup i Ceres Arena, Aarhus

12. januar - testkamp, AaB-Hobro I.K. kl. 15.00

15. januar - testkamp, AaB-Thisted FC kl. 15.00

21. januar til 30. januar - træningslejr i Belek, Tyrkiet

25. januar - Superligatestkamp, AaB-Slask Wroclaw (Polen) kl. 12.00

25. januar - reserveholdstestkamp, AaB-FC Chertonova Moskva (Rusland) kl. 15.00

29. januar - Superligatestkamp, AaB-Radnicki Nis (Serbien) kl. 12.00

29. januar - reserveholdstestkamp, AaB-SV Waldhof Mannheim (Tyskland) kl. 15.00

2. februar - testkamp, AaB-Vejle Boldklub

3. februar - reserveholdstestkamp, AaB-Vejgaard Boldspilklub kl. 11.00

10. februar - forårspremieren i Superligaen, AaB-Randers FC kl. 14.00 på Aalborg Portland Park

Der er fri entré til alle AaB's testkampe på Hornevej, mens du kan købe billet til AaB-Randers FC her.